The Hitman’s Bodyguard

***The Hitman's Bodyguard*** er en action-komedie fra 2017 regissert av Patrick Hughes, etter et manus skrevet av Tom O'Connor.

Hovedrollene spilles av Ryan Reynolds, Samuel L. Jackson og Gary Oldman. Filmen hadde premiere i USA den 18. august 2017. En oppfølger med tittelen Hitman's Wife's Bodyguard hadde premiere i juni 2021.

## Handling
Michael Bryce lever et luksuriøst liv som en suksessfull britisk livvakt, helt til en av klientene hans, den internasjonale våpen-selgeren Takashi Kurosawa, blir myrdet på Bryce sin vakt. To år senere lever Bryce av å beskytte rusavhengige bedriftsledere. Men ingen store og berømte mennesker ønsker å ansette ham lenger, etter det som skjedde med Takashi Kurosawa.

I mellomtiden står Vladislav Dukhovich, den ondsinnede hviterussiske diktatoren, tiltalt for forbrytelser mot menneskeheten ved Den internasjonale straffedomstolen. Ute av stand til å få tak i nok solide beviser eller vitneforklaringer mot ham, er påtalemyndighetens siste håp den fengslede leiemorderen Darius Kincaid. Han går med på å vitne mot Dukhovich, i bytte mot at hans egen kone Sonia skal løslates fra fengsel.

Ledet av Interpol-agent Amelia Roussel eskorterer en væpnet konvoi Kincaid fra Storbritannia til Den internasjonale straffedomstolen i Haag. Men assisterende direktør Jean Foucher ved Interpol er i hemmelighet en forræder. Han sørger for at Dukhovichs håndlangere angriper konvoien i et bakholdsangrep, og dreper mesteparten av sikkerhetsteamet. Darius eliminerer angriperne, og Amelia - den eneste overlevende - tar ham med til et trygt sted. Hun innser at Interpol ikke kan få informasjon om dette oppdraget på grunn av en mulig lekkasje.

De haiker til en ferje som går til Amsterdam, hvor Sonia blir holdt fanget. Darius avslører for Bryce at det var han som tidligere hadde myrdet Takashi Kurosawa, etter å ha oppdaget ham ved en tilfeldighet mens han var på en annen jobb. Dette får en rasende Bryce til å forlate ham. Samtidig som Bryce evaluerer sine tidligere feil i sin karriere, angriper Dukhovichs håndlangere Darius. Bryce hjelper ham med å rømme, men blir tatt til fange i prosessen. Men samtidig som Bryce blir torturert, ankommer Darius og redder ham. De reiser snart videre mot Haag, og Darius vitner om at Dukhovich hyret ham til å myrde en politisk rival. Han var også vitne til at Dukhovich utførte en massehenrettelse, og han lastet opp fotografier av en massakre til et hemmelig FTP-nettsted som han offentliggjør under rettssaken.

Dukhovich tar deretter i bruk reserveplanen sin: å bombe tinghuset for å stikke av. Men Foucher forlater rettssalen før bombingen, og Amelia antar at han var forræderen. I forvirringen etter at bomben har gått av, griper Dukhovich en pistol for å drepe Darius. Men Bryce hopper foran kulen, og blir truffet i stedet for Darius. Skadet ber han Darius om å stoppe Dukhovich, en gang for alle. Darius tar opp jakten på Dukhovich til taket, hvor han planlegger å rømme med et helikopter som håndlangerne hans kapret. Men Darius ødelegger helikopteret, og sparker Dukhovich ned fra taket til han dør. Darius blir arrestert på nytt for sine mange forbrytelser. Men han klarer å stikke av fra Belmarsh-fengselet ett par måneder senere, slik at han og hans kone Sonia kan feire bryllupsdagen sin i Honduras hvor de møttes for aller første gang.

## Skuespillere
* Ryan Reynolds som Michael Bryce, en tidligere sikkerhetsagent og CIA-agent
* Samuel L. Jackson som Darius Kincaid. En leiemorder og Sonia's ektemann
* Gary Oldman som Vladislav Dukhovich. President i Belarus.
* Salma Hayek som Sonia Kincaid, Darius's kone
* Élodie Yung som Amelia Roussel, en Interpol-agent, og Michael's tidligere kjæreste
* Joaquim de Almeida som Jean Foucher. Fransk assisterende direktør for Interpol.
* Barry Atsma som Moreno, en advokat
* Tine Joustra som Renata Casoria. Direktør for Interpol
* Kirsty Mitchell som Rebecca Harr, Kincaid's advokat
* Sam Hazeldine som Garrett. Agent fra National Crime Agency
* Mikhail Gorevoy som Litvin, en av Dukhovich's advokater
* Richard E. Grant som Mr. Seifert. En rusavhengig bedriftsleder, og klient av Michael Bryce 
* Rod Hallett som Professor Asimov, en politisk motstander av Dukhovich, og vitne mot ham
* Yuri Kolokolnikov som Ivan, Dukhovich's håndlanger
* Georgie Glen som en dommer
* Patrick Hughes som en Interpol-agent

## Referanser


## Eksterne lenker
*